Diari Oficial de la Generalitat Valenciana


Sumari del DOGV 8351, del 31-07-2018 (2018/6959)

Notificació de la sentència dictada en el judici verbal número 460/2016.
------------------------------------------------------------------------

### Dades del document

Número de DOGV
:   8351

Data del DOGV
:   31-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6959


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici verbal número 460/2016. [2018/6959]  
En el procediment de referència s'ha dictat la resolució que literalment diu així:  
  
«Sentència número 130/2018  
València, 21 de maig de 2018  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici verbal, seguides en aquest jutjat amb el número 460/2016, promogudes pel Consorci de Compensació d'Assegurances, representat i defés per l'Advocacia de l'Estat, contra Luis Jaime Moreno i María Carmen Muñoz Martínez, ambdós declarats en situació de rebel·lia, i contra Fiatc Mutua de Seguros y Reaseguros a Prima Fija, representada per la procuradora María Luisa Fos Fos i defesa pel lletrat Eugenio Ruiz Blanes, sobre la reclamació d'una quantitat derivada d'accident de circulació.  
  
  
Dispositiva  
1r. Es considera desistit el Consorci de Compensació d'Assegurances de la pretensió interposada contra María Carmen Muñoz Martínez.  
2n. Estime la demanda interposada pel Consorci de Compensació d'Assegurances contra Fiatc Mutua de Seguros y Reaseguros a Prima Fija, condemne aquesta demandada a pagar a la part actora la quantitat de quatre mil tres-cents vint-i-cinc euros amb seixanta-huit cèntims(4.325,68 ?), més els interessos indicats en el fonament jurídic tercer, últim paràgraf, d'aquesta sentència.  
3r. Desestime la demanda interposada pel Consorci de Compensació d'Assegurances contra Luis Jaime Moreno.  
4t. Condemne Fiatc Mutua de Seguros y Reaseguros a Prima Fija al pagament de les costes processals produïdes a la part actora.  
5é. No es realitza cap imposició respecte de les restants costes processals.  
Notifiqueu aquesta resolució a les parts i feu-los saber que no és ferma i que en contra es pot interposar un recurs d'apel·lació en el termini de vint dies des de la seua notificació; cal presentar, davant d'aquest jutjat, un escrit en el qual s'exposen les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458 de la Llei d'enjudiciament civil, modificat per Llei 37/2011, d'11 d'octubre).  
El recurs no s'admetrà si, al preparar-lo, la part no acredita haver consignat en l'entitat Banco Santander i en el compte de depòsits i consignacions obert a nom d'aquest jutjat, amb referència a aquest procediment, la quantitat de cinquanta (50) euros en concepte de dipòsit per a recórrer, de conformitat amb la disposició addicional quinzena de la Llei orgànica del poder judicial (introduïda pel 1/2009, de 3 de novembre).  
  
Si pretenguera recórrer algun dels condemnats a pagar la indemnització, no s'admetrà el recurs si, al preparar-lo, no acredita haver constituït un depòsit de l'import de la condemna més els interessos i recàrrecs exigibles, de conformitat amb l'article 449 de la Llei d'enjudiciament civil.  
Que el lletrat de l'Administració de justícia expedisca un testimoniatge d'aquesta resolució, el qual s'unirà a les actuacions corresponents, i que es porte l'original al llibre de sentències d'aquest jutjat.  
Aquesta és la meua sentència, que pronuncie, mane i firme»  
  
I com a conseqüència de l'ignorat parador de Luis Jaime Moreno, s'estén aquest edicte perquè servisca de cèdula de notificació.  
  
València, 21 de juny de 2018.- El lletrat de l'Administració de justícia: José Ramón González Ordóñez.